Toimintaperiaate - Vertaisyrittäjät -sivut
Mikä on yrittäjien vertaispuhelin?
Suomen Vertaisyrittäjät ry:n vertaispuhelin on maksuton yrittäjille suunnattu tukimuoto niihin hetkiin, kun tuntuu ettei yksin pärjää.
Yrittäjien vertaispuhelimeen vastaavat henkilöt, jotka ovat tai ovat olleet yrittäjiä ja joilla on omakohtaista kokemusta yrittäjyyden haasteista sekä halu auttaa vertaistaan yrittäjää!
Palvelu toimii vapaaehtoispohjalta. Tavoitteenamme on pyrkiä auttamaan erilaisissa tilanteissa, keskustella ja etsiä yhdessä sinun kanssasi parempaa huomista. Toiminnan tarkoituksena ei ole korvata jo olemassa olevia yhteiskunnan palveluja, vaan tukea ihmistä vertaistuellisen kuuntelemisen ja tukemisen keinoin. Tärkeänä periaatteena on ihmisen kuulluksi tuleminen. Keskustelut ovat luonnollisesti luottamuksellisia. Keskusteluun eivät vaikuta soittajan aatteellinen, elämänkatsomuksellinen, poliittinen eikä uskonnollinen vakaumus.
Voit laittaa myös viestiä, mikäli haluat keskustella, me otamme sinuun yhteyttä. Voit laittaa myös Suomen Vertaisyrittäjät ry:n Facebook sivujen kautta yksityisviestiä (Messenger).
Vertaispuhelin>